**ОЦЕНКА НА РИСКА ЗА НОВ БИОЛОГИЧЕН АГЕНТ КОРОНАВИРУС SARS-COV-2, ПРИЧИНЯВАЩ ЗАБОЛЯВАНЕ COVID-19**

Настоящата оценка на риска идентифицира опасности, свързани с нов биологичен агент, причиняващ заболяване COVID-19 и се извършва на основание чл. 11, ал. 1, т. 1 от Наредба №5/1999 г. за реда, начина и периодичността на извършване на оценка на риска.

**"Биологични агенти"** са микроорганизми, вкл. онези, които са генетично модифицирани, клетъчни култури и човешки ендопаразити, които могат да провокират инфекция, алергия или токсичност.

**Близък контакт се определя като:**

* съжителство в едно домакинство с пациент с COVID-19;
* директен физически контакт с пациент с COVID-19 (напр. ръкостискане);
* директен незащитен контакт с инфекциозни секрети на пациент с COVID-19 (напр. при опръскване при кихане, допир до използвани от пациента кърпички с голи ръце);
* директен (лице в лице) контакт с пациент с COVID-19 на разстояние до 2 метра и продължителност над 15 мин.;
* престой в затворено помещение (напр. класна стая, болнична стая, стая за срещи и др.) с пациент с COVID-19 за ≥ 15 мин. и на разстояние минимум 2 метра;
* лице, полагащо директни грижи за пациент с COVID-19, без препоръчаните лични предпазни средства, или с евентуално нарушена цялост на личните предпазни средства;
* пътуване в самолет в близост до лице с COVID-19 (до две места във всички посоки), придружител при пътуване или лица, полагащи грижи, членове на екипажа, обслужващи дадения сектор, където седи заболелия (ако тежестта на симптомите при заболелия или негово преместване/движение сочи за по-голяма експозиция за близък контакт, може да се определят и други или всички пътници в самолета).

**I. Обща характеристика и класификация**

SARS-CoV-2 е вирус от семейството на коронавирусите , който причинява тежък остър респираторен синдром. Заболяването, свързано с него, се нарича COVID-19.

**1. Начин на предаване**

Според известните към момента данни предаването на вируса става главно чрез дихателни капчици когато хората кихат, кашлят или издишват.

Инкубационният период за COVID-19 (т.е. времето между излагане на вируса и появата на симптомите) понастоящем се изчислява между 2 и 14 дни.

На този етап е известно, че вирусът може да се предаде, когато заразените лица проявят грипоподобни симптоми. Все още обаче няма достатъчно данни дали леките или асимптоматични случаи могат да предават вируса.

**2. Класификация на биологичния агент**

Коронавирусите са класифицирани в Приложение № 1 към чл. 3, ал. 2 на Наредба № 4 от 14.10.2002 г. за защита на работещите от рискове, свързани с експозиция на биологични агенти при работа в група 2.

Трябва, обаче, да се има предвид, че SARS-CoV-2 е от групата на коронаворусите, но изцяло нов тип и към момента показва характеристиките на биологичен агент група 4, а именно:

*"Биологични агенти, които причиняват тежки заболявания у хората и представляват сериозна опасност за работещите, съществува висок риск за разпространяване на заболяването в обществото и обикновено няма ефективна профилактика или средства за лечение."*

**3. Анализ на риска**

Към момента на изготвяне на оценката на риска Европейският център за превенция и контрол на заболяванията отчита следния риск от разпространение и последици (Daily Risk Assessment 13 март 2020 г. - <https://www.ecdc.europa.eu/en/current-risk-assessment-novel-coronavirus-situation>):

* **Рискът от тежко заболяване, свързано с инфекция с COVID-19** за хора от ЕС/ЕИП и Обединеното кралство, понастоящем **се счита за умерен** за общото население **и висок** за възрастните хора и хората с хронични заболявания.
* Освен това **рискът от по-леко заболяване и последващото въздействие** върху социалната и свързаната с работата дейност **се счита за висок**.
* **Рискът от поява на междуобщностно предаване** на COVID-19 в ЕС/ЕИП и Великобритания понастоящем се счита за **много висок.**
* **Рискът от широко разпространено** предаване на COVID-19 от националната общност в ЕС / ЕИП и Великобритания през следващите седмици е **висок.**
* Рискът, свързан с предаването на COVID-19 в здравните и социалните институции с голям брой уязвимо население, се счита за **висок.**
* Рискът за хора от ЕС/ЕИП, пътуващи/пребиваващи в географски зони с предполагаемо разпространение в общността е **много висок.**

Освен това се посочва, че е от съществено значение да се въведат мерки за забавяне на разпространението на вируса сред населението.

Със Заповед РД-07-1-124 от 13.03.2020 г. на Министъра на здравеопазването бе наредено всички работодатели в зависимост от спецификата и възможностите на съответната трудова дейност да въведат дистанционна форма на работа за служителите си.

Когато това е невъзможно, работодателите организират провеждането на засилени противоепидемични мерки в работните помещения.

**Имайки предвид посоченото, рискът за работещите от заразяване с COVID-19 и разпространение се определя като висок, изискващ прилагането на незабавни мерки.**

**IIа. Общи мерки**

**Премахнете указанията в крайния вариант на вашата оценка на риска!**

*Указания за работа с тази и следващата таблица:*

*1. Разгледайте внимателно всеки от редовете. Премахнете неприложимите за вас или добавете, ако прилагате други мерки или имате специфични дейности или ситуации, които не са описани в таблица 2*

*3. Обсъдете описаните мерки, кои от тях е възможно да бъдат приложени при вас (в зависимост от организацията на работа, вида на дейността, сграден фонд и др.).*

| **Мярка** | **Отговорно лице** | **Срок** |
| --- | --- | --- |
| **1. Идентифициране на лица, които имат условия, които ги излагат на по-висок риск от сериозно заболяване** (например диабет, сърдечни и белодробни заболявания, напреднала възраст). Разглеждане на възможностите за работа от дома на тези лица. |  |  |
| **2. Почистване и дезинфекциране на работните места** съгласно "Алгоритъм на дезинфекционните мероприятия в обекти с обществено предназначение в условията на епидемично разпространение на COVID-19" на Националния център по заразни и паразитни болести. |  |  |
| **3. Насърчаване на хигиената на ръцете:** |  |  |
| - Поставяне на диспенсъри с дезинфектант за ръце на видни места из работното място и на места, които са отдалечени от чешми с вода и сапун. |  |  |
| - осигуряване на достатъчно количество дезинфектант, сапун, кърпи за еднократна употреба и следене за наличности по работни места. |  |  |
| - поставяне на постери, които насърчават миенето на ръцете на входа на работното място и на други места, където ще бъдат забелязани. |  |  |
| - извънреден инструктаж за поддържане на лична хигиена. |  |  |
| **4. Насърчаване добра респираторна хигиена на работното място** (мерки, с които се ограничават дихателните секрети от всички индивиди със симптоми на респираторна инфекция - кихане и кашляне). |  |  |
| - поставяне на постери, които да напомнят да се киха и кашля в лакътя или в кърпичка, която след това да бъде веднага изхвърлена. |  |  |
| - осигуряване на кърпички и съдове, които могат да бъдат отваряни без допир с ръка за изхвърляне на използваната тъкан. |  |  |
| - Осигуряване на медицински маски, които да бъдат използвани от тези, които започнат да чувстват симптоми като кашлица или кихане, докато са на работа. |  |  |
| **5. Информиране** на работещите да не използват чужди телефони, бюра, работни инструменти, когато е възможно. |  |  |
| **6. Информиране** на работещите за правилният начин на използване на лични предпазни средства. |  |  |
| **7. Информиране** на работещите за действия при симптоми, наподобяващи COVID-19 и фирмения план за действия. Насърчаване на докладването при поява на симптоми. |  |  |
| **8. Разглеждане** на възможностите за работа от дома. |  |  |
| **9. Разглеждане** на възможностите за гъвкаво работно време. |  |  |
| **10. Информиране** на работещите за правото им за ползване на отпуска по болест и болничен след пътуване в чужбина. |  |  |
| **11. Проследяване на официалната информация** и препоръки на здравните власти, своевременно информиране на работещите и реакция при необходимост. |  |  |
| **12. Разглеждане** на възможността за по-свободна политика относно използването на платен и неплатени отпуск. |  |  |
| **13. Пътуване и командировки в чужбина** |  |  |
| Забрана за пътуване в държави с определен от Министерство на външните работи висок риск от заразяване (освен при неотложна необходимост). |  |  |
| Ограничаване на пътуванията/командировките в държави с регистрирани случаи на COVID-19 по възможност. |  |  |
| Избягване на командироването на служители, които са по-силно застрашени от болестта (по-възрастни служители или служители страдащи от диабет, сърдечносъдови заболявания или белодробни заболявания) в области, където се разпространява COVID-19. |  |  |
| Осигуряване на комплект лични предпазни средства (маска, ръкавици) и средства за дезинфекция при пътуване. |  |  |
| Провеждане на извънреден инструктаж на лицата, на които предстои пътуване и запознаване с:  - общите правила за поведение и хигиена  - ситуацията в конкретната държава  - поведение в случай, че проявят симптоми или разберат, че са били в контакт, за което се подозира или е установено, че е заразено с COVID-19.  - информация какво да правят и с кого да се свържат, ако се почувстват зле по време на пътуването. Какъв е националния номер за COVID-19 в съответната държава.  - поведение при завръщане от пътуване в държава с установен случай на COVID-19.  - в кой случай могат да ползват болничен за карантина след завръщане и какви са фирмените правила относно карантиниране.  - информация относно необходимостта за спазване на инструкциите на местните здравни власти на мястото на пътуването. |  |  |
| Извънреден инструктаж относно всички предприети мерки и промяната в организацията на работа (чл. Чл. 16. (1), т. 3)  *Указание (изтрийте в крайния вариант): С този извънреден инструктаж могат да бъдат изпълнени всички планирани мерки по информиране. Разбира се, информирането може да бъде съпътствано с постери, информационни имейли и други форми.* |  |  |

**IIб. Специфични мерки за конкретни дейности с възможен близък контакт**

**Премахнете указанията в крайния вариант на вашата оценка на риска!**

*Указания: Ако желаете, можете да добавите още една колона за "Риск" между "Дейност" и "Мерки", в която да оцените риска като "нисък", "среден" или "висок", в зависимост от това:*

*- какъв е броят на персонала;*

*- каква е дейността на предприятието;*

*- как са оформени местата за почивка и хранене, колко са на брой и др.*

*- с каква големина са залите за работни срещи, инструктаж и др.*

| **Ситуация/дейност с възможен близък контакт** | **Специфични мерки (в допълнение към общите)** | **Отговорно лице** | **Срок** |
| --- | --- | --- | --- |
| Транспорт до и от работното място (водач и пътници) | Почистване и дезинфекция на превозните средства съгласно |  |  |
| Разглеждане на възможността да се превозват по-малки групи работещи (един човек на две седалки). |  |  |
| Осигуряване на дезинфектанти при влизане в транспортното средство. |  |  |
| Разглеждане на възможността за осигуряване на дистанция между водача и пътниците. |  |  |
| Осигуряване на медицинска маска за водача и ръкавици. |  |  |
| Входове за влизане и излизане | Наблюдение на влизащите лица за симптоми и недопускане на служители с прояви на остри заразни заболявания. |  |  |
| Осигуряване на повече входове/изходи за влизане и излизане (отваряне на традиционно затворени входове/изходи). |  |  |
| Въвеждане на плаващи почивки |  |  |
| Въвеждане на гъвкаво работно време |  |  |
| Въвеждане на сменен режим на работа. |  |  |
| Поставяне на диспенсър с дезинфектант на входа и поддържане на наличностите. |  |  |
| Поставяне на постери (информационни материали), насърчаващ използването на дезинфектанта, хигиена на ръцете, респираторен етикет и др. под. |  |  |
| Осигуряване на лични предпазни средства за работещите, ангажирани с пропусквателния режим - маска, ръкавици, дезинфектанти. |  |  |
| Места за почивка, хранене, пушене, преобличане | Поставяне на диспенсър с дезинфектант, ако няма в близост вода и сапун |  |  |
| Поддържане на наличностите на сапун |  |  |
| Осигуряване на кърпи за еднократна употреба или работещ сешоар и поддръжка на наличности. |  |  |
| Поставяне на постери (информационни материали) |  |  |
| Въвеждане на плаващи почивки |  |  |
| Въвеждане на гъвкаво работно време |  |  |
| Въвеждане на сменен режим на работа. |  |  |
| Използване на тоалетни и бани | По-често почистване и дезинфекция |  |  |
| Поддържане на наличност от хигиенни материали |  |  |
| Фирмени оперативки и работни срещи | Разглеждане на възможностите се провеждане на теле- или видеосреща. |  |  |
| Разглеждане на възможностите за ограничаване на участниците в срещата. |  |  |
| Почистване и дезинфекция на помещението преди и след събитието. |  |  |
| Разглеждане на възможността за провеждане на срещата в по-голямо помещение. |  |  |
| Ако има място, местата да бъдат подредени така, че участниците да са на разстояние поне един метър. |  |  |
| Предварително осигуряване на достатъчно консумативи и материали, включително кърпички, затворени кошчета, за изхвърляне (по възможност безконтактни) и дезинфектант за ръце за всички участници. |  |  |
| В началото на срещата да се предостави информация (устно и писмено) за COVID-19 и основните хигиенни мерки. |  |  |
| Проветряване възможно най-често (в началото, по време и след срещата). |  |  |
| Разработване на план за реакция в случай, че участник прояви симптоми с подозрение за COVID-19 по време на срещата. |  |  |
| Работни срещи на територията на предприятието с външни лица - контрагенти, доставчици, бизнес партньори и др. | **Предходните +** |  |  |
| Предварителна връзка с участниците с уведомяване, че ако имат някакви симптоми или се чувстват неразположение, те не трябва да присъстват. |  |  |
| Събиране на информация от всички участници с данни за контакт: мобилен телефонен номер, имейл и адрес, където пребивават. Информиране, че техните данни ще бъдат споделени само с местните органи за обществено здраве, ако някой участник се разболее от подозирано инфекциозно заболяване. Ако те не се съгласят на това, те не могат да присъстват на събитието или срещата.  (по указания на EU-OSHA: https://oshwiki.eu/wiki/COVID-19:\_guidance\_for\_the\_workplace) |  |  |
| Информиране за мерките, които домакините предприемат, за да направят това събитие безопасно за участниците. |  |  |
| Изграждане на доверие. Например, като айсбрейкър да се практикуват начини за поздрав без докосване. |  |  |
| Поставяне на диспенсъри с дезинфектант на алкохолна основа на видно място наоколо. |  |  |
|  | Насърчаване на редовното миене на ръцете или употребата на дезинфектант от всички участници в срещата или събитието, ако е с по-голяма продължителност. |  |  |
| Участия в събития: обучения, конференции, изложения в България  Посещения в други предприятия - бизнес срещи, презентации и др. | Преглед на актуална информация относно случаи на COVID-19 в съответното населено място/област. |  |  |
| Разглеждане на възможността за отлагане на участието. |  |  |
| Изискване на информация от организатора относно предприетите мерки за безопасност на събитието. |  |  |
| Осигуряване на кърпички за почистване на алкохолна основа за еднократна употреба или преносим дезинфектант с указания за използване. |  |  |
| Разглеждане на възможността пътуването да се извърши със служебен вместо в обществен транспорт |  |  |
| При участие в изложение разположението на щандовете да бъде подготвено така, че да осигури дистанция между работещия и посетителите. |  |  |
| Участия в събития: обучения, конференции, изложения извън България | **Предходните +** мерките, свързани с пътуване, пребиваване и завръщане от друга държава, описани в общите мерки. |  |  |
| Посещения в други институции - държавни и частни (НАП, НОИ, банки и под.) | Разглеждане на възможностите за електронни услуги от институциите. |  |  |
| Инструктаж за поддържане на социална дистанция. |  |  |
| Осигуряване на кърпички за почистване на алкохолна основа за еднократна употреба или преносим дезинфектант с указания за използване. |  |  |
| Влизане на външни лица на територията на предприятието (доставчици, куриери и др.) | Наблюдение на влизащите лица за симптоми и недопускане на външни лица с прояви на остри заразни заболявания. |  |  |
| Ограничаване на броя на длъжностните лица, които могат да издават еднократни пропуски за влизане на територията на предприятието. |  |  |
| Поставяне на входа на диспенсър с дезинфектант и възможност за използване на кърпички за еднократна употреба от външните лица. |  |  |
| Забрана на достъпа на външни лица в хранителните обекти на територията на предприятието. |  |  |
|  | Разглеждане на възможностите за отлагане на дейности, свързани с участието на външни лица. |  |  |
| Забрана за влизането на външни лица без изрична необходимост:  - вземане и оставяне на пратките при входа  - забрана за влизането на близки и роднини с цел изчакване или посещение  - отмяна на "дни на отворените врати" и събития с външни лица. |  |  |
| Използване на работещи по временна заетост | Разглеждане на възможността за прекратяване или ограничаване на наемането на работещи по временна заетост. |  |  |
| Комуникация с компаниите, които осигуряват временни служители относно предприетите мерки и необходимостта да има такива предприети и от тях, особено по отношение на насърчаването на болни служители да останат вкъщи. |  |  |
| Групов инструктаж/ назначаване на смяна | Започване на инструктажа с информиране за настоящата ситуация и мерките, които са предприети в предприятието. |  |  |
| Разделяне на провеждането на инструктажа на по-малки групи |  |  |
| Провеждане в по-голямо помещение. |  |  |
| Почистване | Осигуряване на лични предпазни средства за почистващия персонал |  |  |
| Указания към почистващия персонал относно изискванията за хигиена на ръцете. |  |  |
| Осигуряване на найлонови торби за отпадъци в кошчетата с цел избягване на директен контакт с отпадъка. |  |  |
| Работа в офиси "отворен тип". | Поставяне на по-високи прегради между отделните работни места с цел избягване на директното изпръскване при кихане и кашляне  Гъвкаво работно време с цел избягване на струпване на повече работещи  Разглеждане на възможностите за работа от дома.  Разглеждане на възможности за намаляване на броя на хората в помещението (работа на смени, преместване в други помещения).  Често проветряване (поне веднъж на час). |  |  |
| **Дейности, свързани с работа с клиенти** - приемни, гишета, каси и др. под. | Оптимизиране на пропускателния режим с обособяване на самостоятелни потоци за служителите на администрацията и за външни посетители/потребители на административни услуги. |  |  |
| Намаляване на струпването на клиенти пред работещия - пропускане един по един чрез "турникет" или под контрола определено за целта лице. |  |  |
| Осигуряване на достатъчен брой служители в центровете за административно обслужване с оглед недопускане на струпване на чакащи клиенти. При наличие на чакащи клиенти да се спазва минимална дистанция 1 метър между посетителите. |  |  |
| Прекъсване за дезинфекция и проветряване на помещенията трикратно по 15 минути в рамките на приемното време. |  |  |
| Поставяне на физическа прегради между клиента и работещия (прозрачна стъклена/пластмасова преграда за защита от пръски). |  |  |
| Увеличаване на физическото разстояние между работещия и клиента. |  |  |
| Ограничаване на броя лица, които изчакват в салона. |  |  |
| Автоматизиране на услугите, където е възможно. |  |  |
| Информиране на клиентите относно възможностите за дистанционно или електронно осъществяване на услуги (с постери, брошури и др.) |  |  |
| Осигуряване на служителите, чиито служебни задължения налагат контакти с външни посетители/потребители на услуги, на защитна маска. Същата задължително да се използва от служителите и да се сменя на всеки два часа. |  |  |
| Осигуряване на служителите на препарати за дезинфекция на ръце - гелове, спрейове и разтвори на алкохолна основа. Инструктиране на служителите периодично да обработват ръцете си с указания за правилния начин. |  |  |
| **Производствени структури** |  |  |  |
| Поточни линии с повече работни места близо едно до друго | Информиране, постери, брошури относно хигиена на ръцете и респираторен етикет. |  |  |
| Осигуряване на диспенсъри с дезинфектанти в близост до работните места. |  |  |
| Групови работни места (зали за наблюдение и управление на процеси, лаборатории, работилници, кухни и др. под.) | Информиране, постери, брошури относно хигиена на ръцете и респираторен етикет. |  |  |
| Осигуряване на диспенсъри с дезинфектанти в близост до работните места. |  |  |
| Насърчаване на поддържането на дистанция от поне 1 м. при възможност. |  |  |
| Извършване на дейност от няколко човека едновременно и/или на територията на цялото предприятие (поддръжка, ремонт, монтаж и др. под.) | Информиране, постери, брошури относно хигиена на ръцете и респираторен етикет. |  |  |
| Осигуряване на диспенсъри с дезинфектанти в близост до работните места. |  |  |
| Хигиена на ръцете преди и след извършване на дейността. |  |  |
| Извършване на дейности по домове на клиенти | Разглеждане на възможността за отлагане на дейността. |  |  |
| Предварително информиране относно наличие на болни лица в домакинството. При наличие на болни, отлагане на дейността по възможност. При невъзможност осигуряване на филтрираща маска FFP2 или FFP3. |  |  |
| Осигуряване на лични предпазни средства - ръкавици и медицинска маска. |  |  |
| Извършване на дейности на територията на други предприятия | Разглеждане на възможността за отлагане на дейността. |  |  |
| Осигуряване на лични предпазни средства - ръкавици и маски. |  |  |
| Изискване на информация относно предприетите мерки от предприятието. |  |  |

**III. ПЛАН ЗА ДЕЙСТВИЕ В СЛУЧАЙ, ЧЕ НА РАБОТНОТО МЯСТО Е ИМАЛО ЧОВЕК, ЗА КОЙТО СЕ ПОДОЗИРА ИЛИ Е ПОТВЪРДЕН ЗА COVID 19**

*За изготвяне на плана са използвани препоръките на EU-OSHA: https://oshwiki.eu/wiki/COVID-19:\_guidance\_for\_the\_workplace*

**Общи мерки**

1. Разглеждане на възможността за определяне на тоалетно/санитарно помещение за използване, в случай, че се появи лице със симптоми.

2. Осигуряване на стая или зона, където лицето може да бъде изолирано зад затворена врата, например офис на персонала. По възможност стаята/зоната да имат отваряем прозорец за проветряване.

3. Осигуряване на кърпички за еднократна употреба и дезинфектант с помещението за изолиране.

4. Осигуряване на найлонови торбички за поставяне на използвани кърпички.

5. Осигуряване на сензорен кош с безконтактно отваряне/затваряне и найлонови торби за коша.

6. Ограничаване на достъпа на външни лица до помещението/зоната.

**Последователност на действията**

**Ситуация 1:**

Работещ или външно лице се разболее на работното място и се предполага, че е бил експониран на COVID-19.

**Действия:**

1. Направете справка с критериите за възможна експозиция на COVID-19, за да идентифицирате тези, които може да са били изложени.

2. Ако някой се почувства зле на работното място и има причина да се подозира, че може да е влязъл в контакт с COVID-19 (напр. пътувал до Китай или други засегнати страни), неразположеният човек трябва да бъде изведен в зона, която е най-малко 2 метра далеч от други хора.

3. Лицето се изолира в стая или зона със затворена врата. По възможност стаята/зоната да имат отваряем прозорец за проветряване.

4. Лицето, което се разболява, трябва да използва мобилния си телефон, за да се обади на личния си лекар. Ако става въпрос за спешен случай (ако е сериозно болен или ранен, или животът му е застрашен), тогава се извършва обаждане на телефон 112, обяснява се ситуацията, дава се наличната информация, например от коя държава са се върнал през последните 14 дни и се посочват текущите симптоми.

5. Докато се чака съвет от определената служба за обществено здраве или спешна помощ, засегнатото лице трябва да остане най-малко на два метра от други хора.

6. Лицето трябва да избягва да докосва хора, повърхности и предмети и трябва да покрива устата и носа си с кърпичка за еднократна употреба, когато кашля или киха. След това кърпичката трябва да се постави в торбичка и след това да се изхвърли в кошчето. Ако няма налични кърпички, лицето трябва да кашля и киха в кривата на лакътя.

7. Ако лицето трябва да отиде до тоалетна, докато се чака медицинската помощ, трябва да се използва отделна баня, ако има такава.

**Ситуация 2:**

Работещ или външно лице с подозрение за COVID-19 скоро е бил на работното място

**Действия:**

1. Управляващият екип на офиса или работното място трябва да се свърже с определените обществени здравни служби, за да обсъди случая, да идентифицира хората, които са били в контакт с лицето и да получи съвети относно всички действия или предпазни мерки, които трябва да бъдат предприети.

2. Да се актуализира оценката на риска с помощта на службата по трудова медицина (*Коментар:* *EU-OSHA препоръчва това да се направи съвместно с обществената здравна служба, т.е. РЗИ, но в България засега не се вижда такава възможност - МОЛЯ ПРЕМАХНЕТЕ В КРАЙНИЯ ВАРИАНТ!*).

3. Обществената здравна служба (РЗИ) ще може да осъществи директен контакт със засегнатото лице, за да препоръчат изолиране и идентифициране на други лица, както и ще имат връзка с всички лица, с които са се свързали, за да им предоставят подходящи съвети.

4. Ако служителят потвърди, че има COVID-19, работещите се информират за възможното им излагане на COVID-19 на работното място, като се запазва поверителност относно лицето.

5. На служителите, изложени на колега с потвърден COVID-19, се дават инструкции какво да правят.

6. Извършване на дезинфекция на общите зони като офиси, производствени помещения и тоалетни съгласно "Временни насоки за почистване в обекти в контакт с 2019-nCoV, различни от лечебни заведения" на Европейския център за превенция и контрол на заболяванията.

**Ситуация 3:**

Работещ е имал контакт с потвърден случай на COVID-19.

**Действия:**

1. Да се потърси информация за:

* всеки служител, който е бил в близък контакт - лице в лице или чрез докосване;
* всеки, който е разговарял със колегата си за определен период от време, докато служителят е бил симптоматичен;
* всеки, който е почиствал някакви телесни течности;
* близки приятели на служителя или работни групи;
* всеки служител, живеещ в домакинството на служителя.

2. Тези, които са имали близък контакт, се изолират у дома за 14 дни от последния път, когато са имали контакт с потвърдения случай да бъдат наблюдавани от общопрактикуващия лекар.

3. Работещите, които по време на изолацията в рамките на 14-дневния си период на наблюдение се почувстват зле и дадат положителен резултат за COVID-19, стават потвърден случай и се действа от точка 1.

4. Работещите, които не са имали близък контакт с първоначалния потвърден случай, не е необходимо да предприемат други предпазни мерки, освен да наблюдават здравето си за грипоподобни симптоми и могат да продължат да работят.

5. Потвърден случай на COVID-19 на работното място ще предизвика безпокойство у работещите, а някои от тях могат да бъдат стресирани. Ясната комуникация е важна, както и насочването на работещите към надеждни източници на информация за COVID-19. Мениджърите трябва да бъдат подкрепящи и разбиращи и доколкото е възможно гъвкави по отношение на работните отговорности.

6. Извършване на дезинфекция на общите зони като офиси, производствени помещения и тоалетни съгласно "Временни насоки за почистване в обекти в контакт с 2019-nCoV, различни от лечебни заведения" на Европейския център за превенция и контрол на заболяванията.

7. Зони, през които индивидът е преминавал и/или е прекарвал минимално време като коридори, и които не са видимо замърсени с телесни течности, не е необходимо да бъдат специално почистени и дезинфекцирани.